JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja siin on Joy Cedercreutz,
kes on endiselt minu imeline abikaasa.
Oleme nii tänulikud, et saame teile jagada Jumala Sõna.
Kui on miski, mis ei muutu, mis toob turvatunnet, lohutust
ning kindlust meie ellu, on see Issand ja tema sõna.
Kas pole nii?
Täna tahame rääkida Jumala riigist.
Jumala riigist, mis on juba siin.
Kas pole meeletu mõte? - See on päris vinge küll.
Tema kuningriik. - Jumala riik.
Täna tahaksin uurida lähemalt meieisapalvet.
Ma polnud iial varem mõistnud,
et ka meieisapalve räägib Jumala riigist.
Jeesus ütleb, et palvetaksime nii.
Matteuse evangeelium 6:9-10:
"Teie palvetage siis nõnda: Meie Isa, kes sa oled taevas!"
Meie Isa, kes oled Taevas.
Kus ta siis on?
Mida ta mõtleb, kui ütleb: "Meie Isa, kes oled Taevas?"
Kas see on kusagil kaugel?
Mida tähendab "Meie Isa, kes oled Taevas"?
Kas Jumal on pilvede taga, kusagil väga kaugel,
seal, kuhu läheme siis, kui see maapealne elu lõppeb?
Kas ta mõtleb seda, et Jumal, mu Taevane Isa on kusagil kaugel?
Kas ta on hoopis kusagil lähedal?
Siis ütleb Ta:
"Pühitsetud olgu sinu nimi! Sinu riik tulgu.."
Kas see tähendab, et ta riik tuleb vaid maailma lõpus?
Kui see maailm saab otsa ja tuleb tuhandeaastane rahuriik?
Kas ta tahab, et paluksime: "Meie Isa, kes sa oled taevas!
Pühitsetud olgu sinu nimi! Sinu riik tulgu.."
Mida ta mõtleb ja mis ajast on jutt?
Millal peaks ta riik tulema?
Millal see võiks täide minna?
Kas see on alles siis või on see juba nüüd?
Siis ta jätkab:
"Sinu tahtmine sündigu nagu taevas, nõnda ka maa peal!"
Mida ta mõtleb ja miks ta laseb meil nii paluda?
Miks ta ise ütleb selgelt, et see on tema tahe?
Isa, sinu tahtmine sündigu nagu taevas, nõnda ka maa peal!
Kas on võimalik, et Jumala tahe sünniks juba praegu maa peal?
Nüüd, minu eluajal nii nagu taevas.
Kui mõtlen minu elule, siis seda ma tahan.
Tahan rohkem kui midagi muud, et tema tahe sünniks.
Tahan teada, milline on tema tahtmine.
Tahan, et tema riik võiks tulla minu elu kaudu natukenegi esile.
See on asi, mida ma tõesti tahan.
"Sinu tahtmine sündigu nagu taevas, nõnda ka maa peal!"
Nii nagu Taevas.
Missuguses Taevas?
Mis seal Taevas sünnib?
Ta ütleb, et siin maa peal võiks toimuda samad asjad,
mis sünnivad Taevas, et tema riik võiks tulla.
Äkki ta ei mõtle, et see on kaugel või juhtub siis kui maailm lõppeb
vaid ehk ta räägib otse minule praegusel ajal?
Mis asjad on need siis?
Kas see on päriselt võimalik, et mu ellu võiks täna tulla Jumala riik
ja ta tahtmine võiks siin maa peal sündida,
minu täiesti tavalises väikeses elus, selle maa peal nagu Taevas?
Kas tahaksid seda?
Kas sina siis ei taha seda? - Kas me mitte kõik ei taha seda?
Kas me kõik usklikena
ei taha tuua kasvõi tükikese Jumala riiki siia maa peale?
Seda Taevast rahu, päästet ja tervenemist.
Me tahaksime ju kõik seda tuua.
Mitte lihtsalt elada Soome riigis vaid tõeliselt läbi murda,
et meie ellu võiks tulla Jumala riik ning tema tahtmine võiks sündida.
Mitte üksnes meie eludes
vaid nii meie elus kui meie kaudu ka teiste eludes.
Loomulikult!
See vaatenurk on põnev, et tegu on kuningriigiga.
Kas ma võin teada, mis toimub taevariigis?
Kas ma võin teada, milline on tema tahe Taevas?
Kas võin seda kasvõi aimata, millest käib jutt, kui ta ütleb:
"Sinu tahtmine sündigu nagu Taevas nõnda ka maa peal"?
Kas on võimalik teada,
milline on taevariik ja milline on tema tahe taevariigis.
Kui peatun ja mõtlen järele, siis ma aiman seda küll.
Teame ju midagi taevariigist.
Me teame, et see on rahulik koht.
Teame, et ta on seal ligi.
Taevariigis ma kõlban.
Kui olen taevariigis, tean, et mind ei süüdistata.
Kui olen taevariigis, siis minust piisab.
Minust piisab.
Seal pole mingit kahtlust, kas ma piisan.
Taevariigis saan ma puhata ja olla rahulikult.
Mida me veel teame? - Taevariigis ei ole puudust.
Seal ei ole haiguseid, hädasid ega stressi.
Taevariigis ei ole ma iial üksinda.
Ta on minuga koos kogu aeg.
Kõik inglid on minuga ning minu lähedal.
Seal on eluvee allikas.
Meil võib olla mingi ettekujutus taevariigist.
Taevariigis on kõik puhas. - See meeldib sulle eriti.
Kas on nii, et oleks parem surra?
Oleks parem otsekohe maha surra.
Pääseksime sinna nii kiiresti kui võimalik.
Pauluski ütleb, et ta oleks parema meelega Jeesuse juures.
Mida ta sellegi poolest valis? - Ikkagi siin maa peal olemise.
Kas Jeesus mõtleb seda, et peaksime sinna kiirustama?
Ei. - Kas tõesti mitte?
Ei, sest kui Jeesus tuli maa peale ja hakkas kuulutama evangeeliumi,
siis ta ütles: "Parandage meelt, sest taevariik on ligi tulnud."
Huvitav, et Raamattu Kansalle piiblitõlkes on sama koht tõlgitud nii:
"Parandage meelt, sest taevariik on nüüd siin."
Jeesus kuulutas, et taevariik on nüüd siin.
Rõõmusõnum on see, et taevariik on Jeesuses Kristuses tulnud maale.
Kui võtad tema vastu, siis astud taevariiki.
Piibel räägib ka seda,
et meid on tõmmatud välja pimeduse riigist
ning asetatud tema armsa Poja kuningriiki.
Meid on juba sinna asetatud ja oleme teise riigi kodanikud.
Kas taevariik võib puudutada minu elu täna?
Nende kirjakohtade alusel võib küll.
Taevariik võib puudutada mu elu siin maa peal, kus ma olen.
Mina olen see, kes vajab väga kasvõi pisutki Taevast oma argipäeva.
Olen siin maa peal ja vajan seda,
et Jumala tahtmine sünniks Taevas, nii nagu maa peal.
Ka minu, Joy, argielus oleks midagi nii nagu Taevas.
Pean ütlema, et kui sain usklikuks,
kogesin küll seda, et taevariik puudutas minu elu.
See kõik oli nii imeline asi, et Jeesus suri minu pattude eest.
Arm, mis mind puudutas ja millest ma ei teadnud midagi,
kuna olin harjunud, et elus sõltub kõik minust.
Ma pean üksi hakkama saama,
pean toime tulema ja pingutama, sest siis on lootust, et läheb hästi.
Kui mulle avanes see ime,
et Jumal tahab olla minu lähedal ja saatis ainusündinud Poja,
kes andis oma elu minu eest, siis see arm puudutas mu südant.
See oli taevane puudutus mu elus.
Kogesin tõelist Taeva puudutust.
See oli armu puudutus.
Sellist armu ei leia siit maa pealt või vähemalt mitte maailmast.
Harva kohtab maailmas armu, kuid Jumala riigis saab armu armule.
Võtmeküsimus siin on see, kui jüngridki küsisid,
kus on see taevariik, millal tuleb Jumala riik ja kus see on,
siis Jeesus vastas, et see ei tule nähtaval viisil.
See on seesmiselt meie sees.
Jeesus ise ütles tulles, et taevariik on nüüd siin.
Ta ei näidanud mingile uksele,
et see on siin ja minge sisse vaid mõtles sellega iseennast.
Ta ütles: "Mina olen uks."
Kui soovid pääseda lambaaeda, ei tasu ega saa hüpata.
Üle aia.
Ta ütleb, et "Mina olen uks" ja "Mina olen tee".
Tulge aga sisse.
Taevariik on sisemiselt meis.
Piibel täpsustab veel, et see on õigus, rahu ja rõõm.
Taevariik on midagi tõeliselt sisemist.
Kes meist ei tahaks õigust,
teadmist, et kõlbame Jumalale ja oleme tema armsad lapsed,
kes on õigeks mõistetud Jeesuse ristitöö läbi?
Oleme selle õiguse saanud kingiks.
Kes ei tahaks seda kuulda?
Selline teadmine teeb tohutult rõõmsaks ja vabaks.
Lisaks rahule Jumalaga, mis annab meile automaatselt rõõmu.
Pühas Vaimus on püsiv rõõm.
Kui üldse miski, siis see annab argipäevas jõudu.
Taevariik pole mingi teooria või koht
vaid meie sees olev rahu, jõud, rõõm ja õigus.
Võin lasta taevariigil puudutada oma elu.
Kui need asjad avanevad mulle, siis ma rahunen ja saan olla.
Võin olla taevases atmosfääris, maitsta ja mõtelda selle üle
ning rõõmustada selle üle kogu aeg üha enam ja enam.
Siis see hakkab tulema siia maa peale minu kaudu.
Sinu läbi.
Esmalt mulle.
Kui me kõik teaksime seda, rõõmustaksime õigusest ja rahust,
oleksime suureks õnnistuseks, kus iganes me töötame.
Eriti kui on kriisiolukord
ja sina oled täis rahu ja rõõmu, siis sa peegeldad Jumala riiki.
Esmalt peame ise julgema sellesse siseneda.
Piiblis ütleb Jeesus
Matteuse evangeeliumis 6:33: "Aga otsige esmalt Jumala riiki
ja tema õigust, siis seda kõike antakse teile pealegi!"
See on olulisem kui kõik muu.
Kõike muud antakse meile ka.
Issand räägib siin taevariigist Matteuse evangeeliumis 6. peatükis,
ja selle peale hakkab ta kohe rääkima hoolekandest.
Ta räägib imeliselt, kuidas ta hoolitseb lindude eest,
kuidas ta hoolitseb lillede eest ning miks me üldse muretseme.
"Otsige esmalt minu kuningriiki, siis teile antakse ka kõike seda."
Otsige esmalt Taevariiki.
See on päris totakas juhtnöör.
Miks?
Otsige esmalt Minu riiki, siis hoolitsetakse kõige eest.
Meile antakse see, aga meie oleme ju nii harjunud,
et peaksime jooksma ise kogu aeg selle toimetuleku järel.
Ta ütleb, otsige esmalt taevariiki.
Mida see üldse tähendab?
See tähendab,
et keskendume taevariigile ning otsime taevariiki.
Püüame aru saada, mis see on.
Jeesuse kuningriik.
Kuidas sellele keskenduda?
Otsime teda ja tema tahet.
Oleme seda meie elus näinud,
et elu täielikult talle andes ja järgides tervenisti teda,
on ta täielikult täitnud meie vajadused.
Kõik vajadused.
Nii on see lausa sõna-sõnalt täide läinud,
et seades ta kuningriigi prioriteediks
ja olles otsinud teda ning pannud tema esikohale,
pole meil olnud vaja väga muretseda.
See ei tähenda muidugi, et meie lihtsalt istume kusagil
ja Issand peab kõik asjad ära tegema.
Teeme hommikust õhtuni tööd, aga see pole selline närveldamine.
Me teame, et meid kantakse.
See Kuningriik toimib.
Kõik majanduslikud imed, toidukotid, riided ja muu,
mida oleme muidu saanud on tunnistuseks, et oleme õigel teel.
Kuidas siis otsida taevariiki?
Ta ju ütleb, et otsige esmalt.
Kuidas siis otsida seda taevariiki?
Palvetades, Piiblit lugedes.
Otsin seda siit Piiblist.
Matteuse evangeelium 7:7-8 ütleb ta nii: "Paluge, ja teile antakse,
otsige, ja te leiate, koputage, ja teile avatakse,
sest iga paluja saab ja otsija leiab ja igale koputajale avatakse!"
Seda on siis võimalik leida.
Me võime leida üha rohkem ja võime mõista taevariigist enam.
See võib hakata puudutama meie elu sügavamalt.
Taavetki rääkis sellest Psalmis 23.
Ta kirjeldab seal oma palveid ja mida ta kogeb Jumala ligiolus.
Ta kirjeldab just Jumala riiki.
Ta kirjutab: "Issand on minu karjane, mul pole millestki puudust."
See on täpselt see:
Otsige esmalt minu riiki ja kõike muud teile antakse.
Taavet koges seda Jumala riiki otsides,
et Issand on tema karjane ja tal pole millestki puudust.
"Haljale aasale paneb ta mind lebama, hingamisveele saadab ta mind.."
See kirjeldab palves kogetud Jumala ligiolu ja Jumala riiki.
Selles olevat hingamist, rahu ja turvatunnet.
Seda kogeme ka meie palves.
Kui ka maailmas kõik möllab ja keeb,
siis Jumala riigis on kõik kogu aeg hästi.
Taavet kirjutab seal veel muudki.
Võin lugeda. - Just.
See ongi täpselt see.
Vähemalt, kui ma otsin taevariiki, siis see ongi see, mille ma leian.
See, mida Taavet Psalmis 23 laulab.
See sünnib mulle, kui otsin Jumala riiki.
"Issand on mu karjane."
Võin kohtuda temaga, kes on minu karjane.
"Mul pole millestki puudust.
Haljale aasale paneb ta mind lebama.."
Palveaeg võib olla selline hingamine.
Hingamisveele saadab ta mind - tema kosutab mu hinge.
Ta juhib mind õiguse rööbastesse oma nime pärast.
Ka kui ma kõnniksin pimedas orus.."
Isegi keset raskeid katsumusi.
Taevases ligiolus ja teda otsides
"ei karda ma kurja, sest sina oled minuga;
su karjasekepp ja su sau, need trööstivad mind.
Sa katad mu ette laua mu vastaste silma all.."
Keset kõiki raskuseid ja katsumusi, keset kõiki vaenlaseid
võin ma sulgeda silmad, peatuda ja otsida taevariiki.
Võin kogeda, et ta katab mulle küllusliku pidulaua.
"Sa võiad mu pead õliga, mu karikas on pilgeni täis.
Ainult headus ja heldus järgivad mind kõik mu elupäevad.."
See pole ainult pisikene hetk vaid kogu mu eluaja pikkus.
"..ja ma jään Issanda kotta eluajaks."
Kas nüüd palvetame?
Kui otsid Jumala riiki, saad kogeda seda rahu,
mis on selles ja koged, et see on igavene.
Taavet kirjutab, et saab elada Jumala kojas kogu elu.
Võid kogeda, et see riik ei kõigu vaid püsib igavesti.
See annab sulle tohutu rahu.
Tänu Taevaisa, et puudutad igaühte meist oma kuningriigiga.
Tänu, Issand, et Su riik pole kaugel vaid on sisemiselt meie sees.
See on õigus, rahu ja rõõm Pühas Vaimus.
Voolaku õiguse, rahu ja rõõmu allikad nüüd igaühe sisemusse.
Vabanegu need igaühe sisemusse, et kõik võiksid neid nüüd kogeda.
Kogeda, et oleme teises riigis,
kus on hingamine, rahu, rõõm ja vabadus.
Tänu Issand, et su riik ei kõigu kunagi.
Halleluuja.
Issand me täname sind, et võime elada sinu lähedal.
Tohime lõõgastuda ja puhata.
Issand, ava me südame silmad ning aita meil mõista,
mida see tähendab, kui sa ise ütled:
"Sinu riik tulgu ja sündigu Sinu tahtmine
nagu Taevas nõnda ka maa peal."
Issand me januneme selle järele, et Sinu Kuningriik tuleks esile.
Tänu Sulle, Issand, et oled lubanud,
et võime elada Sinu ligiolus elu lõpuni.
Me jääme sellesse ja astume ettevaatlikult.
Jääme Jeesuse lähedale.
TV7 on saanud positiivset tagasisidet "Jumal kõneleb" saatesarja osas.
Loen teile ühe kirjadest ette.
Tere, tahan tänada saatesarja "Jumal kõneleb" eest.
See on muutnud minu arusaama usuelust.
Eriti julgustav oli saateosa nimega "Õnnistus".
Seda peaks õpetama meie kogudustes rohkem.
Selline õpetus vabastab, tervendab ning annab meile uue identiteedi.
Õpetus tõstab meie pilgu iseeneselt Jeesuse peale.
See teeb sammu kergeks ja sellest on hea teistele rääkida.
Selline on tõeline rõõmusõnum Jeesusest."
Kui saatesari "Jumal kõneleb" puudutab ka sinu südant,
võid toetada selle valmimist majanduslikult ja ka palves.
Võid helistades numbrile 9001777 annetada 7 eurot Eesti kanali heaks
või kasutada kontonumbreid, mida näed peatselt ekraanil.
Aitäh toetuse eest ja olgu su elu õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin